شەفەق نیوز/ وەزارەت دارایی و ئابووری لە حکومەت هەرێم کوردستان، مەوقەی خەرجکردن مووچەی مانگ ئایار گوزەشتە راگەیان.
وەزارەت دارایی و ئابووری لە حکومەت هەرێم کوردستان لەبان هەژماری لەبان فەیسبووک نویسان: ئەوەسا حکومەت هەرێم کوردستان لە ٥ حوزەیران ٢٠٢٢ دەسکەێدە بەشەوکردن مووچەی مانگ ئایار.
لەلای خوەییش، ئاوات جەناب نووری وەزیر دارایی و ئابووری لە حکومەت هەرێم کوردستان لە دیداریگ وەگەرد دو تینتواچ سەرۆک بازنەی سیاسی-ئابووری و سەرۆک یەکەی ئابووری لە قونسوڵخانەی گشتی ئەمریکا لە هەرێم کوردستان وت: هەرلە ساڵ ٢٠١٣ حکومەت فیدراڵی سزایلیگ ئابووری لەبان هەرێم کوردستان چەسپان، ک هیشت خەرجکردن مووچەی فەرمانبەرەیل بکەفێدە دیر.
وتیش: لە دویاترین تەقەلامان لەڕی بەشەیل تەکنەلۆژیا لە وەزارەتەگە وبانکەیل حکومەتی، ئەوەسا وەینزیکە مووچەی فەرمانبەرەیل وە کارت زیرەک بەشەو کردیەێد.
